Davlat soliq xizmati organlari tomonidan soliq toʻlovchilarning soliq majburiyatlarini aniqlashda davlat organlari va tashkilotlarining maʼlumotlar bazasidan foydalanishni tartibga solish toʻgʻrisida
(resolution, 2026-04-09)

Oʻzbekiston Respublikasining 2019-yil 30-dekabrda qabul qilingan “Oʻzbekiston Respublikasining Soliq kodeksiga oʻzgartish va qoʻshimchalar kiritish toʻgʻrisida”gi OʻRQ-599-son Qonuniga muvofiq hamda Oʻzbekiston Respublikasi Prezidentining “Oʻzbekiston Respublikasining “2022-yil uchun Oʻzbekiston Respublikasining Davlat budjeti toʻgʻrisida”gi Qonuni ijrosini taʼminlash chora-tadbirlari toʻgʻrisida” 2021-yil 30-dekabrdagi PQ-73-son qarori ijrosini taʼminlash, shuningdek, soliq organlari tomonidan soliq toʻlovchilarning soliq majburiyatlariga oid davlat organlari va tashkilotlari maʼlumotlar bazasidan real vaqt rejimida foydalanishni tartibga solish maqsadida Vazirlar Mahkamasi qaror qiladi: 1. Shunday tartib oʻrnatilsinki, unga muvofiq 2022-yil 1-noyabrdan boshlab Oʻzbekiston Respublikasi Davlat soliq qoʻmitasi tomonidan soliq toʻlovchilarning soliq majburiyatlarini aniqlash hamda soliq xavfini tahlil qilish ayrim davlat organlari va tashkilotlarining mavjud axborot tizimlari hamda maʼlumotlar bazalaridan avtorizatsiya huquqi asosida foydalangan holda, real vaqt rejimida amalga oshiriladi. 2. Quyidagilar: Oʻzbekiston Respublikasi Davlat soliq qoʻmitasi tomonidan soliq toʻlovchilarning soliq majburiyatlarini aniqlash hamda soliq xavfini tahlil qilish uchun mavjud axborot tizimlari va maʼlumotlar bazasidan avtorizatsiya huquqi asosida real vaqt rejimida foydalanish hamda maʼlumotlar bazasi integratsiya qilinadigan davlat organlari va tashkilotlari roʻyxati 1-ilovaga muvofiq; Oʻzbekiston Respublikasi Davlat soliq qoʻmitasiga elektron soʻrov asosida maʼlumot taqdim etadigan va keyinchalik maʼlumotlar bazasidan avtorizatsiya huquqi asosida foydalaniladigan hamda maʼlumotlar bazasi integratsiya qilinadigan davlat organlari va tashkilotlari roʻyxati 2-ilovaga muvofiq tasdiqlansin. 3. Davlat soliq qoʻmitasi manfaatdor vazirliklar va idoralar bilan birgalikda bir oy muddatda integratsiyalashgan maʼlumotlar bazasini real vaqt rejimida taqqoslash va soliq solish bazasini kengaytirish imkonini beradigan Davlat soliq qoʻmitasining “Tashqi manba-2” dasturiy kompleksini yaratish va bosqichma-bosqich joriy etish boʻyicha chora-tadbirlar rejasini ishlab chiqsin hamda tasdiqlasin. 4. Belgilansinki, ushbu dasturiy kompleksni ishlab chiqish, joriy etish va kuzatib borish bilan bogʻliq xarajatlar Davlat soliq qoʻmitasining Moddiy yordam, ijtimoiy himoya, soliq organlarini rivojlantirish va koʻzda tutilmagan xarajatlar maxsus jamgʻarmasi mablagʻlari hisobidan amalga oshiriladi. 5. Davlat soliq qoʻmitasi 2022-yil 1-noyabrgacha ushbu qarorga 1 va 2-ilovalarda koʻrsatilgan davlat organlari hamda tashkilotlari (keyingi oʻrinlarda — davlat organlari va tashkilotlari) bilan oʻzaro axborot almashish toʻgʻrisida bitimlar tuzish, mavjud tasdiqlangan bitimlar doirasidagi texnologik yoʻriqnomalarni qayta koʻrib chiqish, tegishli veb-servislarga oʻzgartirish va qoʻshimchalar kiritish, shuningdek, axborot tizimlari va maʼlumotlar bazasi zaruratga koʻra yanada takomillashtirilishini taʼminlasin. 6. Davlat organlari va tashkilotlari qonunchilik hujjatlarining axborot xavfsizligiga rioya etishga doir talablarini hisobga olgan holda, oʻz axborot tizimlari hamda maʼlumotlar bazasidan Davlat soliq qoʻmitasiga avtorizatsiya huquqi asosida soliq toʻlovchilarning soliq majburiyatlarini aniqlash hamda soliq xavfini tahlil qilish uchun real vaqt rejimida foydalanish imkoniyatini yaratsin. 7. Shunday tartib oʻrnatilsinki, unga muvofiq 2022-yil 1-oktabrdan boshlab davlat xaridlari boʻyicha oʻtkaziladigan elektron savdo va tenderlarda teng raqobat muhitini yaratish va soliq toʻlashdan boʻyin tovlash holatlarining oldini olish maqsadida: Davlat soliq qoʻmitasi soliq xavfi yuqori deb baholangan soliq toʻlovchilar roʻyxatini oʻz rasmiy veb-saytida joylashtiradi; Davlat soliq qoʻmitasining rasmiy veb-saytida joylashtirilgan soliq toʻlovchilar davlat xaridlari sohasidagi vakolatli organ tomonidan “Insofsiz ijrochilarning yagona reyestri”ga kiritiladi. 8. Davlat soliq qoʻmitasi: ikki oy muddatda real vaqt rejimida soliq toʻlovchilarning soliq majburiyatlarini aniqlash hamda soliq xavfini tahlil qilish uchun davlat organlari va tashkilotlarining maʼlumotlar bazalaridan olinishi kerak boʻlgan maʼlumotlarni aniqlash, olish hamda ulardan foydalanish tartibini davlat organlari va tashkilotlari bilan kelishgan holda ishlab chiqsin hamda tasdiqlasin. Bunda zarur boʻlgan maʼlumotlarni olish va ulardan foydalanish davlat sirlarini saqlash, bank siri, shaxsga doir maʼlumotlar toʻgʻrisidagi qonunchilik hamda boshqa qonunchilik hujjatlari talablariga rioya qilgan holda amalga oshirilishi taʼminlansin; uch oy muddatda Investitsiyalar va tashqi savdo vazirligi huzuridagi Oʻzbekiston texnik jihatdan tartibga solish agentligi bilan birgalikda mahsulotlarning (tovar va xizmatlarning) identifikatsiya kodi (MXIK) yuzasidan sertifikatlash boʻyicha akkreditatsiya qilingan organlar bilan real vaqt rejimida oʻzaro maʼlumot almashishni joriy etsin; mazkur qarorga 1 va 2-ilovalarda koʻrsatilmagan davlat organlari hamda tashkilotlari bilan zaruratga koʻra mavjud axborot tizimlari va maʼlumotlar bazalaridan avtorizatsiya huquqi asosida real vaqt rejimida foydalanish hamda ularning maʼlumotlar bazalarini integratsiya qilish choralarini koʻrsin. 9. Oʻzbekiston Respublikasi Hukumatining 3-ilovaga muvofiq ayrim qarorlariga oʻzgartirish va qoʻshimchalar kiritilsin. 10. Oʻzbekiston Respublikasi Hukumatining 4-ilovaga muvofiq ayrim qarorlari oʻz kuchini yoʻqotgan deb hisoblansin. 11. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov va Davlat soliq qoʻmitasi raisi Sh.D. Kudbiyev zimmasiga yuklansin. 1.Oʻzbekiston Respublikasi Moliya vazirligi2.Oʻzbekiston Respublikasi Moliya vazirligi Gʻaznachiligi3.Oʻzbekiston Respublikasi Adliya vazirligi4.Oʻzbekiston Respublikasi Sogʻliqni saqlash vazirligi5.Oʻzbekiston Respublikasi Favqulodda vaziyatlar vazirligi6.Oʻzbekiston Respublikasi Oliy va oʻrta maxsus taʼlim vazirligi7.Oʻzbekiston Respublikasi Bandlik va mehnat munosabatlari vazirligi 8.Oʻzbekiston Respublikasi Transport vazirligi9.Oʻzbekiston Respublikasi Qurilish va uy-joy kommunal xoʻjaligi vazirligi10.Oʻzbekiston Respublikasi Suv xoʻjaligi vazirligi11.Oʻzbekiston Respublikasi Davlat bojxona qoʻmitasi12.Oʻzbekiston Respublikasi Milliy statistika qoʻmitasi13.Oʻzbekiston Respublikasi Davlat geologiya va mineral resurslar qoʻmitasi14.Oʻzbekiston Respublikasi Veterinariya va chorvachilikni rivojlantirish davlat qoʻmitasi15.Oʻzbekiston Respublikasi Davlat aktivlarini boshqarish agentligi16.Oʻzbekiston Respublikasi Davlat soliq qoʻmitasi huzuridagi Kadastr agentligi 1. Oʻzbekiston Respublikasi Ichki ishlar vazirligi 2. Oʻzbekiston Respublikasi Sportni rivojlantirish vazirligi 3. Oʻzbekiston Respublikasi Madaniyat vazirligi 4. Oʻzbekiston Respublikasi Investitsiyalar va tashqi savdo vazirligi 5. Oʻzbekiston Respublikasi Tashqi ishlar vazirligi 6. Oʻzbekiston Respublikasi Qishloq xoʻjaligi vazirligi 7. Oʻzbekiston Respublikasi Turizm va madaniy meros vazirligi 8. Oʻzbekiston Respublikasi Markaziy banki 9. Oʻzbekiston Respublikasi Ekologiya va atrof-muhitni muhofaza qilish davlat qoʻmitasi 10. Oʻzbekiston Respublikasi Avtomobil yoʻllari qoʻmitasi 11. “Oʻzdavneftgazinspeksiya” davlat inspeksiyasi 12. Sanoat xavfsizligi davlat qoʻmitasi 13. “Oʻzbekneftgaz” AJ 14. “Oʻzsanoatqurilishmateriallari” uyushmasi 15. “Oʻzbekiston temir yoʻllari” AJ 16. “Oʻzbekiston Respublika tovar-xom ashyo birjasi” AJ 17. “Oʻzbekiston Respublika valyuta birjasi” AJ 18. “Toshkent Respublika fond birjasi” AJ 19. “Uzbekistan Airways” AJ 1. Vazirlar Mahkamasining “Oʻzbekiston Respublikasi Soliq organlari xodimlarining majburiy davlat sugʻurtasi boʻyicha sugʻurta summalari va sugʻurta tariflari miqdorlari toʻgʻrisida” 1994-yil 30-dekabrdagi 631-son qarorining 5 va 6-bandlari quyidagi tahrirda bayon etilsin: “5. “Oʻzbekinvest” eksport-import milliy sugʻurta kompaniyasi (vakolatli sugʻurtalovchi) mazkur qarorda belgilangan tartibda majburiy davlat sugʻurtasi oʻtkazishni qonunchilikda belgilangan tartibda ochiq tanlov asosida keyingi vakolatli sugʻurtalovchini jalb qilgunga qadar davom ettirsin. 6. “Oʻzbekinvest” eksport-import milliy sugʻurta kompaniyasi soliq organlari xodimlarining majburiy davlat sugʻurtasiga tegishli hujjatlarning nusxalari va sugʻurta zaxiralari mablagʻlari vakolatli sugʻurtalovchi etib belgilangan sugʻurta kompaniyasiga berilishini taʼminlasin. Vakolatli sugʻurtalovchi hujjatlarni va sugʻurta zaxiralari vositalarini qabul qilsin hamda har bir keyingi yil boshlangunga qadar Oʻzbekiston Respublikasi Davlat soliq qoʻmitasi bilan zarur sugʻurta shartnomalari tuzilishini taʼminlasin”. 2. Vazirlar Mahkamasining 2005-yil 2-avgustdagi 180-son qarori bilan tasdiqlangan Oʻzbekiston Respublikasi Hukumati bilan chet ellik investor oʻrtasida investitsiya shartnomalarini tuzish, oʻzgartirish kiritish, tugatish va amalga oshirish tartibi toʻgʻrisidagi nizomda: a) 3-bandning toʻrtinchi xatboshisidagi “boshqa majburiy toʻlovlar” soʻzlari “yigʻimlar” soʻzi bilan almashtirilsin; b) nizomga 2-ilovaning 6.3-bandi oltinchi xatboshisidagi “boshqa majburiy toʻlovlar” soʻzlari “yigʻimlar” soʻzi bilan almashtirilsin”. 3. Vazirlar Mahkamasining 2011-yil 28-apreldagi 122-son qarori bilan tasdiqlangan Oʻzbekiston Respublikasida ishlab chiqarilayotgan mahsulotlarning sifat va xavfsizlik talablariga muvofiqligini ishlab chiqaruvchi tomonidan maʼlum qilish tartibi toʻgʻrisidagi nizomning 1-ilovasi quyidagi mazmundagi ustun bilan toʻldirilsin: “Mahsulotlar (tovar va xizmatlarning) Yagona elektron milliy katalogdagi identifikatsiya kodi (MXIK)”. 4. Vazirlar Mahkamasining 2016-yil 2-iyundagi 185-son qarori bilan tasdiqlangan Elektron tijoratni amalga oshirish qoidalarining: a) 48-bandi quyidagi tahrirda bayon etilsin: “48. Elektron tijoratda toʻlovlar quyidagi usullarda amalga oshiriladi: naqd pul bilan — nazorat-kassa mashinasidan, qonun hujjatlarida nazarda tutilgan hollarda esa onlayn nazorat-kassa mashinalari yoki virtual kassadan foydalanish orqali naqd pul mablagʻlari qabul qilingani toʻgʻrisida nazorat-kassa mashinasi yoki virtual kassa cheki yoxud boshqa tasdiqlovchi hujjatni majburan taqdim etish, shuningdek, belgilangan tartibda inkassatsiya qoidalariga rioya etgan holda, olingan pullarni xizmat koʻrsatuvchi bankka topshirishni taʼminlash; elektron toʻlov vositalari bilan — toʻlovlarni qabul qilish uchun hisob terminali yoki virtual terminal (E-POS) orqali shaxsiy va korporativ bank kartalaridan foydalanish orqali chakana toʻlov tizimida sotuvchi toʻlov tashkiloti orqali xaridorga fiskal belgili elektron toʻlov cheki (bundan keyin elektron chek) albatta taqdim etgan holda; pul mablagʻlarini bank hisob raqamlaridan oʻtkazish yoʻli bilan — pul mablagʻlarini bank hisob raqamlaridan (shu jumladan karta hisob raqamlaridan) shaxsiy kabinet (masofaviy bank hisob raqamlaridan xizmat koʻrsatish tizimi) yoki chakana toʻlov tizimi orqali oʻtkazgan holda” b) 481-bandi quyidagi tahrirda bayon etilsin: “481. Elektron toʻlov vositalaridan foydalangan holda hisob-kitoblarni amalga oshirayotganda xaridorga elektron chekini xaridor koʻrsatgan abonent raqamiga yoki elektron pochta manziliga taqdim etishni taʼminlash zarur. Elektron chek nazorat kassa texnikasidan chiqarilgan qogʻoz koʻrinishidagi chekka tenglashtiriladi”; 5. Vazirlar Mahkamasining “Soliq solish maqsadida jismoniy shaxslarga xususiy mulk huquqida tegishli boʻlgan noturar koʻchmas mulk obyektlarining kadastr qiymatini hisoblash tartibi toʻgʻrisidagi nizomni tasdiqlash haqida” 2018-yil 20-iyuldagi 561-son qarori muqaddimasidagi “Oʻzbekiston Respublikasi Soliq kodeksining 274-moddasiga” soʻzlari “Oʻzbekiston Respublikasi Soliq kodeksiga” soʻzlari bilan almashtirilsin. 6. Vazirlar Mahkamasining 2019-yil 15-maydagi 402-son qarori bilan tasdiqlangan Oʻzbekiston Respublikasi Monopoliyaga qarshi kurashish qoʻmitasi toʻgʻrisida nizomning 16-bandi yigirmanchi xatboshisi va 23-bandi oʻn oltinchi xatboshisidagi “boshqa majburiy toʻlovlar” soʻzlari “yigʻimlar” soʻzi bilan almashtirilsin. 7. Vazirlar Mahkamasining “Oʻzbekiston Respublikasida tashqi savdo operatsiyalari monitoringini yanada takomillashtirish chora-tadbirlari toʻgʻrisida” 2020-yil 14-maydagi 283-son qarorida: a) 1-band quyidagi tahrirda bayon etilsin: “1. Shunday tartib oʻrnatilsinki, unga muvofiq xoʻjalik yurituvchi subyektlar (belgilangan tartibda oʻzini oʻzi band qilgan shaxslar sifatida roʻyxatga olinganlar bundan mustasno) tashqi savdo kontraktlari, dalolatnomalar va invoyslar boʻyicha maʼlumotlarni elektron shaklda elektron raqamli imzodan foydalangan holda, Oʻzbekiston Respublikasining Interaktiv davlat xizmatlari yagona portali orqali Tashqi savdo operatsiyalarining yagona elektron axborot tizimiga (keyingi oʻrinlarda — TSOYAEAT) kiritadi”; b) 3-band quyidagi tahrirda bayon etilsin: “3. Oʻzbekiston Respublikasi Davlat bojxona qoʻmitasi TSOYAEATga ushbu qaror talablaridan kelib chiqqan holda tegishli oʻzgartirishlar kiritsin”; v) 1-ilovada: 2-bandning uchinchi xatboshisi quyidagi tahrirda bayon etilsin: “tashqi savdo kontraktlari — Nizomning ushbu bandida keltirilgan eksport kontrakti, import kontrakti, barter kontrakti, markazlashtirilgan eksport kontrakti, markazlashtirilgan import kontrakti, import birja (yarmarka) kontrakti, eksport birja (yarmarka) kontrakti, eksport konsignatsiya kontrakti, respublika hududida eksport kontrakti, qayta ishlash (respublika hududida) boʻyicha kontrakt, qayta ishlash (respublikadan tashqarida) boʻyicha kontrakt, lizing asosidagi eksport shartnomalari, lizing asosidagi import shartnomalari, olib kirish kontrakti, olib chiqish kontrakti, sotib olish kontrakti, sotish kontraktlari”; 7-bandning beshinchi xatboshisi quyidagi tahrirda bayon etilsin: “xoʻjalik yurituvchi subyektning identifikatsiya raqami (STIR) yoki jismoniy shaxsning shaxsiy identifikatsiya raqami (JSHSHIR)”; 23-bandda: ikkinchi xatboshi chiqarib tashlansin; uchinchi xatboshi ikkinchi xatboshi deb hisoblansin; 24-bandda: ikkinchi xatboshi chiqarib tashlansin; uchinchi xatboshi ikkinchi xatboshi deb hisoblansin; 25-band quyidagi mazmundagi xatboshilar bilan toʻldirilsin: “Yengib boʻlmas kuch taʼsiri yuzaga kelganda aktivlarni repatriatsiya qilish muddati yengib boʻlmas kuchning taʼsir muddatiga uzaytiriladi. Yengib boʻlmas kuch taʼsiri holatlari yuz berganligi ushbu hodisa oʻzida sodir boʻlgan davlatning qonunchiligiga muvofiq vakolatli organ tomonidan tasdiqlanadi. Eksportga oid kontraktning sugʻurta polisi boʻyicha sugʻurta tovoni summasi rezidentlarning hisobvaragʻiga kelib tushganda (milliy va (yoki) xorijiy valyutalarda) jarima qoʻllash maqsadida mazkur eksportga oid kontrakt boʻyicha debitor qarzdorlik summasi kelib tushgan sugʻurta tovoni summasiga kamaytiriladi. 27-band quyidagi tahrirda bayon etilsin: “27. Tashqi savdo kontraktlari boʻyicha aktivlar repatriatsiya qilinishini (chet eldan xorijiy valyutadagi mablagʻlar kelib tushishini yoki ushbu Nizomda koʻrsatilgan bojxona rejimlarida tovarlar respublikaga olib kirilishi va rasmiylashtirilishini, ishlar bajarilishi va xizmatlar koʻrsatilishini yoki pul mablagʻlarining qaytarilishini) mazkur Nizomning 23, 24 va 241-bandlarida belgilangan muddatlar tugagandan keyin koʻpi bilan 45 kun (kichik tadbirkorlik subyektlari uchun — 90 kun) mobaynida taʼminlamagan xoʻjalik yurituvchi subyektlar: aktivlarni repatriatsiya qilish norezidentga toʻlov yoki eksport amalga oshirilgan sanadan eʼtiboran 360 kungacha kechikkanda — repatriatsiya qilinmagan aktivlar summasining 5 foiziga teng miqdorda; aktivlarni repatriatsiya qilish norezidentga toʻlov yoki eksport amalga oshirilgan sanadan eʼtiboran 360 kundan 545 kungacha kechikkanda — repatriatsiya qilinmagan aktivlar summasining 10 foiziga teng miqdorda qoʻshimcha ravishda; aktivlarni repatriatsiya qilish norezidentga toʻlov yoki eksport amalga oshirilgan sanadan eʼtiboran 545 kundan ortiq kechikkanda — repatriatsiya qilinmagan aktivlar summasining 35 foiziga teng miqdorda respublika budjeti daromadiga qoʻshimcha jarima toʻlaydilar. Quyidagi hollarda xoʻjalik yurituvchi subyektlarga tashqi savdo operatsiyalari boʻyicha muddati oʻtgan debitor qarzdorlik uchun jarima qoʻllanilmaydi: jarima qoʻllash toʻgʻrisidagi ish boʻyicha sud tomonidan hal qiluv qarori chiqarilguniga qadar “Valyutani tartibga solish toʻgʻrisida”gi Oʻzbekiston Respublikasi Qonuni talablariga muvofiq repatriatsiya qilingan aktivlar summasiga nisbatan; asbob-uskunalarni va (yoki) butlovchi qismlarni yetkazib berish muddatlari ularning texnik tavsiflariga hamda oʻziga xos xususiyatiga qarab bir yuz sakson kundan ortiq etib belgilangan importga oid kontraktlar boʻyicha yetkazib berish muddati davrida; transportda tashish yoki saqlash chogʻida taraflarga bogʻliq boʻlmagan sabablarga koʻra yaroqsiz holatga kelgan tovarlar davlat organlari tomonidan yoʻq qilinganligini yoxud musodara qilinganligini tasdiqlovchi vakolatli organ tomonidan berilgan hujjat taqdim etilgan taqdirda; ayni bir qarzdorlik predmeti va tovarlarning (ishlar, xizmatlarning) amaldagi eksport va import hajmi boʻyicha takroriy jarimalar; Oʻzbekiston Respublikasi Prezidentining va Oʻzbekiston Respublikasi Vazirlar Mahkamasining qarorlariga muvofiq amalga oshiriladigan loyihalar doirasida tuzilgan importga oid kontraktlarda yoki mahsulot taqsimoti toʻgʻrisidagi bitimlarni amalga oshirish doirasida boshqaruvchi qoʻmita tomonidan tasdiqlangan importga oid kontraktlarda belgilangan muddatlar buzilmagan boʻlsa; eksport operatsiyalari boʻyicha muddati oʻtgan debitor qarzdorlikning umumiy summasi muddati oʻtgan debitor qarzdorlik yuzaga kelgan sanadan oldingi 36 oy davomida taʼminlangan valyuta tushumining 10 foizidan ortiq boʻlmagan holatlarda. Yuridik shaxs — Oʻzbekiston Respublikasi rezidentining oxirgi hisobot sanasidagi joriy aktivlari summasining 20 foizidan ortiq boʻlgan jarima sanksiyalarini undirish unga undiriladigan summani undirish toʻgʻrisida qaror qabul qilingan kundan boshlab 6 oy mobaynida toʻlovlarni har oyda boʻlib-boʻlib toʻlash imkonini bergan holda amalga oshiriladi”; 28-bandda: oʻn toʻqqizinchi xatboshi quyidagi tahrirda bayon etilsin: “Xoʻjalik yurituvchi subyekt tomonidan talabnomada belgilangan 10 kunlik muddatda jarima summasi ixtiyoriy ravishda toʻlangan kundan 90 kun ichida tashqi savdo kontraktlari boʻyicha aktivlar repatriatsiya qilinishi toʻliq yoki qisman taʼminlangan taqdirda, toʻlangan jarima summasi repatriatsiya qilingan aktivlar miqdoriga mutanosib ravishda qaytarib beriladi. Bunda, talabnomada koʻrsatilgan valyuta kursi boʻyicha soʻmda hisob-kitob qilinadi”; yigirma beshinchi va yigirma oltinchi xatboshilar quyidagi tahrirda bayon etilsin: “Moliyaviy jarima qoʻllash toʻgʻrisidagi sud hujjati qonuniy kuchga kirgandan soʻng 90 kalendar kun ichida arizada koʻrsatilgan tashqi savdo kontraktlari boʻyicha toʻliq miqdorda aktivlar repatriatsiya qilinishi taʼminlangan taqdirda — ish yuritish tugatiladi va majburiy undirish boʻyicha koʻrilgan barcha choralar bekor qilinadi. Bunda undirilgan mablagʻlar xoʻjalik yurituvchi subyektning arizasi asosida bank hisobvaragʻiga qaytarib beriladi. Agar, undirilgan mablagʻlar Oʻzbekiston Respublikasi Bosh prokuraturasi huzuridagi Majburiy ijro byurosi depozit hisobvaragʻida saqlanayotgan boʻlsa, Majburiy ijro byurosi tomonidan qaytarib beriladi”; yigirma yettinchi — oʻttizinchi xatboshilari chiqarib tashlansin; oʻttiz birinchi — oʻttiz ikkinchi xatboshilari tegishincha yigirma yettinchi — yigirma sakkizinchi xatboshilari deb hisoblansin; Nizomga 1-ilovaning 3-bandida: ikkinchi xatboshi quyidagi tahrirda bayon etilsin: “ 1 2 3 4 5 6 7 8 9 10 11 12 13 14 15 16 17 18 19 20 21 22 23 A B 24 25 26 27 28 29 30 31 32 V G D ”; toʻrtinchi xatboshi quyidagi tahrirda bayon etilsin: ““B” qismi (import qiluvchi/eksport qiluvchi — Oʻzbekiston Respublikasi rezidentining) yuridik shaxslar uchun STIRni, jismoniy shaxslar uchun JSHSHIRni ifoda etadigan 14 ta raqamdan iborat boʻladi. Bunda, STIR ifoda etilgan taqdirda, STIRdan keyin 5 ta “0” qoʻyiladi”; Nizomga 3-ilovaning 1 — 3-bandlaridagi “STIR” soʻzlaridan keyin “yoki JSHSHIR” soʻzlari bilan toʻldirilsin. 8. Vazirlar Mahkamasining “Onlayn nazorat-kassa mashinalari va virtual kassa tizimi qoʻllanilishini taʼminlash chora-tadbirlari toʻgʻrisida” 2019-yil 23-noyabrdagi 943-son qarorining 1a-ilovasi quyidagi tahrirda bayon etilsin: 1. Ushbu Nizom aholi bilan Marketpleys orqali amalga oshirilgan pulli hisob kitoblar uchun xaridorlarga elektron fiskal chek taqdim qilish tartibini belgilaydi. 2. Ushbu Nizom talablari quyidagilarga tatbiq etiladi: Marketpleys, shu jumladan toʻlov tashkilotlar orqali aholi bilan pulli hisob-kitoblarni amalga oshirilganda xaridorlarga elektron fiskal chek taqdim qilish; tadbirkorlik subyektlari tomonidan xaridorlarga joylarda xarid qilingan mahsulot va xizmatlar uchun Marketpleys, shu jumladan toʻlov tashkilotlar orqali amalga oshirilgan toʻlovlar uchun onlayn-NKM yoki virtual kassa cheklarini taqdim qilish; joylarda amalga oshirilgan toʻlovlar toʻgʻrisidagi maʼlumotlarni operatorga yuborish. 3. Mazkur Nizomda quyidagi asosiy tushunchalardan foydalaniladi: fiskal maʼlumotlar — hisob-kitoblar toʻgʻrisidagi maʼlumotlar, hisob-kitoblarni amalga oshiruvchi tadbirkorlik subyekti toʻgʻrisida maʼlumot, hisob-kitobda foydalaniladigan Marketpleys orqali yaratilgan boshqa maʼlumotlar; virtual fiskal modul — operator tomonidan ishlab chiqilgan, fiskal maʼlumotlarning qonunchilik hujjatlarida belgilangan tartibda milliy standartlar asosida kriptografik himoyasini taʼminlovchi himoyalangan maxsus dasturiy taʼminot; Marketpleys — operator tizimiga bogʻlanish imkoniyatiga ega boʻlgan, operatorga taqdim qilgan chek maʼlumotlari asosida onlayn rejimda fiskal belgilarni qabul qiluvchi, cheklarni elektron shaklda xaridorlarga yuborish funksiyasiga ega boʻlgan texnika vositalaridan, axborot texnologiyalaridan va axborot tizimlari xizmatlaridan foydalangan holda elektron toʻlov hujjatlari vositasida naqd yoki naqd pulsiz hisob-kitoblarni amalga oshirish tizimi; Marketpleys reyestri — qonunchilik hujjatlarida belgilangan tartibda Davlat reyestriga kiritilgan Marketpleyslar roʻyxati. Marketpleys foydalanuvchisi — tovarlar (bajarilgan ishlar va koʻrsatilgan xizmatlar) uchun aholi bilan pulli hisob kitoblarni amalga oshirishda fiskal maʼlumotlarni Marketpleys serveri orqali operatorga yuboruvchi tadbirkorlik subyekti. 4. Fiskal chek maʼlumotlarni operatorga yuborilishi Marketpleysning elektron raqamli imzosi bilan tasdiqlash orqali amalga oshiriladi. 5. Operatorga yuboriladigan maʼlumotlarning toʻgʻriligi va ishonchliligi boʻyicha Marketpleys javobgar hisoblanadi. 6. Marketpleyslar tartib raqam bilan elektron fiskal chek maʼlumotlarini operatorga yuboradi. 7. Operator tomonidan chek maʼlumotlariga fiskal belgi yaratib, QR-kod bilan Marketpleyslarga qaytariladi. 8. Marketpleys orqali xarid cheki elektron shaklda taqdim etilganda, operatordan olingan elektron fiskal chekning havolasini xaridor koʻrsatgan abonent raqamiga yoki elektron pochta manziliga, yoxud xaridorning shaxsiy kabinetiga yuborishini taʼminlaydi. 9. Marketpleys orqali realizatsiya qilingan tovar (xizmat) uchun chek qogʻoz shaklda taqdim etilgan taqdirda, qogʻoz chek ushbu qarorning 1-ilova 7-bandi talablariga mos ravishda shakllanishi lozim. 10. Marketpleyslar xaridorlarga elektron fiskal chek taqdim qilish uchun operatorning maxsus axborot tizimi bilan integratsiya qiladi. 11. Marketpleyslar: fiskal chek maʼlumotlarni shakllantirish, yuborish, qabul qilish va saqlash imkoniyatini beradigan axborot tizimiga; call-markaziga ega boʻlishi lozim. 12. Marketpleyslar oʻzining maʼlumotlar bazasida shakllantirilgan fiskal chek maʼlumotlarni kamida 5 yil davomida saqlanishini va foydalanuvchilarning shaxsiy maʼlumotlari himoya qilinishi ularning konfidensialligini taʼminlashi shart, qonunchilik hujjatlarida belgilangan holatlar bundan mustasno. 13. Marketpleyslarni Davlat reyestriga kiritilishi uchun vakolatli organga ilovaga muvofiq belgilangan shaklda Marketpleyslar tomonidan ariza bilan murojaat qilinadi. 14. Vakolatli organ tomonidan ariza beruvchiga Marketpleyslarga Davlat reyestriga kiritish toʻgʻrisidagi qaror nusxasi yoki uni rad etish sababi koʻrsatilgan javob xati hujjatlar taqdim etilgan kundan boshlab oʻn besh ish kunida elektron yoki yozma tarzda murojaatchiga taqdim etiladi. 15. Davlat reyestriga kiritish rad etilganda, ariza beruvchi kamchiliklarni bartaraf etib, vakolatli organga takroran murojaat qilishi mumkin. 16. Marketpleyslarni quyidagi hollarda Davlat reyestridan chiqariladi: Marketpleys tugatilganda, bankrot deb eʼtirof etilganda; uning faoliyatiga nisbatan qonunchilik hujjatlari talablari oʻzgarganda; vakolatli organga qilgan murojaatiga muvofiq. 17. Qonunchilikda belgilangan talablar bajarilmagan taqdirda vakolatli organ tomonidan Davlat reyestriga kiritilgan Marketpleysni yozma ogohlantirilgan holda operator tarmogʻidan vaqtinchalik yoki butunlay uzishi va Davlat reyestridan chiqarishi mumkin. 18. Marketpleysni Davlat reyestridan chiqarish vakolatli organning qarori asosida amalga oshiriladi. 19. Marketpleys orqali aholi bilan pulli hisob kitoblarni amalga oshiruvchi tadbirkorlik subyektlari qonunchilikda belgilangan tartibda Marketpleys bilan oʻzaro shartnoma tuzadi. 20. Marketpleys oʻzaro shartnoma taqdim qilgan tadbirkorlik subyekti maʼlumotlarini operatorning maxsus axborot tizimida qayd etadi. 21. Yuborilgan arizaning maʼlumotlarni notoʻgʻri yoki belgilangan tartibda toʻldirilmagan boʻlsa Davlat soliq xizmati organlari xodimi tomonidan rad qilinadi. Marketpleys kamchiliklarni bartaraf qilib 2-bandga muvofiq qayta ariza yuborishi mumkin. 22. Vakolatli organ va operator ushbu Nizom talablariga rioya etilishi yuzasidan qonunchilik hujjatlariga muvofiq nazoratni amalga oshiradilar. 23. Ushbu Nizom talablarini buzgan shaxslar qonunchilik hujjatlarida belgilangan tartibda javob beradilar. 9. Vazirlar Mahkamasining 2020-yil 10-iyuldagi 433-son qarori bilan tasdiqlangan Tadbirkorlik subyektlariga grantlar berish, kompensatsiya va moliyaviy yordam koʻrsatish hamda Oʻzbekiston Respublikasi Turizmni rivojlantirish davlat qoʻmitasining hamkorlari — nodavlat notijorat tashkilotlarini institutsional qoʻllab-quvvatlash toʻgʻrisidagi nizomning 3-bandidagi “boshqa majburiy toʻlovlar” soʻzlari “yigʻimlar” soʻzi bilan almashtirilsin. 10. Vazirlar Mahkamasining 2020-yil 14-avgustdagi 489-son qarori bilan tasdiqlangan Hisobvaraq-fakturalarning shakllari hamda ularni toʻldirish, taqdim etish va qabul qilish tartibi toʻgʻrisidagi nizomda: a) 15-band quyidagi tahrirda bayon etilsin: “15. Hisobvaraq-faktura ushbu Nizomga 1-ilovada keltirilgan shaklga muvofiq quyidagi tartibda toʻldiriladi: Yetkazib beruvchi toifasi: □ Ishlab chiqaruvchi; □ Import qiluvchi; □ Ulgurji savdo; □ Chakana savdo; □ Vositachi; □ Xizmat koʻrsatuvchi; □ Boshqalar; Realizatsiya maqsadi: □ Oʻz ehtiyoji uchun; □ Tijorat maqsadida; □ Jismoniy shaxslarga ishtirokchilar tarkibidan chiqish, ustav fondidagi hissasini kamaytirish yoxud ishtirokchining ulushini qaytarib sotib olish hisobiga tovarlar (xizmatlar) berish; □ Jismoniy shaxslarga (dividendlarni tovar koʻrinishida olishda); □ Tovarlarni (xizmatlarni) tekinga berish (bunda tovarlarning (xizmatlarning) tannarxi yoki ularni sotib olish bahosi koʻrsatiladi); □ Yuridik shaxs tugatilganda hamda emitent tomonidan aksiyadordan ushbu emitent chiqargan aksiyalar qaytarib sotib olinganda aksiyadorga tovarlar (xizmatlar)ni berish; □ Tovarlarni yoki boshqa mol-mulkni qayta ishlab berish uchun berish; □ Tovarlarni (xizmatlarni) olish huquqini taqdim etuvchi vaucherlarni realizatsiya qilish yoki bepul berish; □ Asosiy vositalar va boshqa mol-mulklarni realizatsiya qilish; □ Korxona mol-mulkini majmua sifatida realizatsiya qilish. 1-ustunda — tovarlar (xizmatlar) nomi; 2-ustunda — raqamli markirovka mavjudligi; 3-ustunda — tovarlarning (xizmatlarning) Yagona elektron milliy katalogi boʻyicha identifikatsiya kodi; 4-ustunda — tovarlar (xizmatlar) shtrix kodi; 5-ustunda — tovar (xizmat) oʻlchov birliklari. Koʻrsatkich mavjud boʻlmaganda ustun toʻldirilmaydi; 6-ustunda — oʻlchov birligidan kelib chiqib realizatsiya qilingan tovarlar miqdori (koʻrsatilgan xizmatlar hajmi). Koʻrsatkich mavjud boʻlmaganda ustun toʻldirilmaydi; 7-ustunda — QQSni hisobga olmagan holda tovar (xizmat) oʻlchov birligiga toʻgʻri keladigan narx (tarif); 8-ustunda — realizatsiya qilingan tovarlar, koʻrsatilgan xizmatlar jami sonining (hajmining) aksiz soligʻini qoʻshgan holdagi (QQSsiz) qiymati; 9-ustunda — QQS stavkasi; 10-ustunda — tovarlarni (xizmatlarni) sotib oluvchiga taqdim etiladigan QQS summasi. QQS toʻlovchilari hisoblanmagan yoki realizatsiya qilish boʻyicha aylanmasi QQSdan ozod etiladigan tovarlarni (xizmatlarni) realizatsiya qiluvchilar tomonidan 9-ustunda “Qoʻshilgan qiymat soligʻisiz” yoki “QQSsiz” yozuvi qayd etiladi; 11-ustunda — realizatsiya qilingan tovarlarning (xizmatlarning) QQSni qoʻshgan holdagi jami qiymati. Yakunlovchi satrda — tovarlar realizatsiya qilinganda hisobvaraq-fakturada markirovkalash kodlari biriktirilishi shart. Aksiz soligʻi toʻlovchilari hisobvaraq-fakturada aksiz soligʻi stavkasi va aksiz soligʻi summasini koʻrsatishlari shart. Tovarlar (xizmatlar) budjet tashkilotlariga yetkazib berilganda hisobvaraq-fakturada birja savdosining lot raqami koʻrsatilishi shart. Elektron hisobvaraq-fakturalar toʻgʻri shakllanishi maqsadida sonlarni yaxlitlash butun sondan keyin 10 tagacha son chegarasida amalga oshirilishi kerak”; b) quyidagi mazmundagi 591-band bilan toʻldirilsin: “591. Soliq solish obyekti sifatida quyidagi xarajat va boshqa daromadlarga bir tomonlama elektron hisobvaraq-faktura rasmiylashtiriladi: aksiz toʻlanadigan tovarlarni qaytarish sharti bilan qayta ishlash uchun topshirish, shuningdek qaytarish sharti bilan berilgan xom ashyo va materiallarni qayta ishlash mahsuli boʻlgan, shuningdek aksiz toʻlanadigan shunday xom ashyo va materiallarning mahsuli boʻlgan, aksiz toʻlanadigan tovarlarni qaytarish sharti bilan berilgan xom ashyo va materiallarning mulkdoriga ishlab chiqaruvchi tomonidan topshirish; aksiz toʻlanadigan tovarlardan oʻz ehtiyojlari uchun foydalanish; aksiz tovarlarni realizatsiya qilish narxi va tannarxi oʻrtasidagi ijobiy farq; Oʻzbekiston Respublikasi hududida ishlab chiqarilgan va (yoki) Oʻzbekiston Respublikasining bojxona hududiga import qilinadigan aksiz toʻlanadigan tovarlarning buzilishi, yoʻqotilishi, yaroqsizligi, kamomad, yoʻqotish yoki shikastlanish (sinish, boʻlinish) aniqlanishi; uzoq muddatli shartnomalar boʻyicha daromadlar; REPO operatsiyalari boʻyicha daromadlar; qimmatli qogʻozlar va (yoki) muddatli bitimlarning moliyaviy vositalariga doir operatsiyalar boʻyicha olingan daromadlar; asosiy vositalarning va boshqa mol-mulkning chiqib ketishidan olingan daromadlar; tekinga olingan mol-mulk (olingan xizmatlar); inventarizatsiya natijasida aniqlangan ortiqcha tovar-moddiy zaxiralarning va boshqa mol-mulkning qiymati tarzidagi daromadlar; qonunchilik hujjatlarida belgilangan tartibda majburiyatlarni hisobdan chiqarishdan olingan daromadlar; talab qilish huquqidan oʻzganing foydasiga voz kechish shartnomasi boʻyicha olingan daromadlar; ilgari chegirib tashlangan xarajatlar yoki zararlarning oʻrnini qoplash tarzidagi daromadlar; shartnoma majburiyatlarini buzganlik uchun toʻlanishi lozim boʻlgan jarimalar, penyalar va boshqa sanksiyalar, shuningdek zararlarning (ziyonning) oʻrnini qoplash summalari; valyuta hisobvaraqlari boʻyicha ijobiy kurs farqining salbiy kurs farqidan oshishi; aksiyador (mulkdor, ishtirokchi, muassis) yuridik shaxs foydasiga oʻz ulushining (ulushi bir qismining) qiymatini olishdan voz kechish natijasida ustav fondi (ustav kapitali) kamayishi munosabati bilan olgan daromadlar yoki yuridik shaxsning ustav fondi shakllantirilganda (koʻpaytirilgan yoki kamaytirilganda); Soliq kodeksining VII boʻlimida belgilangan hollarda va tartibda nazorat qilinadigan chet el kompaniyasining foyda tarzidagi daromadi; dividendlar tarzida olingan daromadlar; foizlar tarzida olingan daromadlar”. 11. Vazirlar Mahkamasining 2020-yil 10-noyabrdagi 705-son qarori 1-ilovasi bilan tasdiqlangan Oʻzbekiston Respublikasi Pillachilik va qorakoʻlchilikni rivojlantirish qoʻmitasi toʻgʻrisidagi nizomning 15-bandi oʻn beshinchi xatboshisidagi “boshqa majburiy toʻlovlarni” soʻzlari “yigʻimlarni” soʻzi bilan almashtirilsin. 13. Vazirlar Mahkamasining “Islom taraqqiyot banki ishtirokidagi M39 “Toshkent — Termiz” avtomobil yoʻlining 1395 — 1400 km va 1410 — 1426 km (21 km) qismlarini rekonstruksiya qilish loyihalarini amalga oshirish chora-tadbirlari toʻgʻrisida” 2020-yil 31-dekabrdagi 827-son qarori ilovasida: a) 1.2-bandi “Koʻrsatkichlar nomi” ustunidagi “Yagona soliq toʻlovi (YAST)” soʻzlari “Aylanmadan olinadigan soliq (AOS)” soʻzlari bilan almashtirilsin; b) izoh qismi uchinchi xatboshisidagi “yagona soliq toʻlovi” soʻzlari “aylanmadan olinadigan soliq” soʻzlari bilan almashtirilsin. 14. Vazirlar Mahkamasining 2021-yil 7-yanvardagi 1-son qarori bilan tasdiqlangan Soliq tekshiruvlarini tashkil etish tartibi toʻgʻrisidagi nizomda: a) 16-band quyidagi tahrirda bayon etilsin: “16. Xolislar kamida ikki nafar kishi miqdorida jalb etiladi. Ishning natijasidan manfaatdor boʻlmagan har qanday voyaga yetgan jismoniy shaxslar xolislar sifatida jalb etilishi mumkin. Soliq organlari mansabdor shaxslarining xolislar sifatida ishtirok etishiga yoʻl qoʻyilmaydi. Xolislar oʻz ishtirokida amalga oshirilgan harakatlar fakti, mazmuni va natijalarini bayonnomada tasdiqlashi shart. Ular amalga oshirilgan harakatlar yuzasidan bayonnomaga kiritilishi lozim boʻlgan fikr-mulohazalar bildirishga haqli. Zarur boʻlgan taqdirda, xolislar koʻrsatilgan holatlar yuzasidan soʻroq qilinishi mumkin”; b) 66-bandning ikkinchi jumlasi quyidagi tahrirda bayon etilsin: “Mazkur tadbirlar videotasvirga olish qurilmalaridan foydalanish vositasida amalga oshiriladi, bunday imkoniyat mavjud boʻlmaganda esa — xolislar ishtirokida amalga oshiriladi”; v) 110-band quyidagi tahrirda bayon etilsin: “110. Hujjatlar va buyumlarni olib qoʻyish hujjatlari va buyumlarini olib qoʻyish amalga oshirilayotgan shaxslar ishtirokida videotasvirga olish qurilmalaridan foydalanish vositasida amalga oshiriladi, bunday imkoniyat mavjud boʻlmaganda esa — xolislar ishtirokida amalga oshiriladi. Zarur boʻlgan hollarda olib qoʻyishni amalga oshirishda ishtirok etish uchun mutaxassis taklif etiladi”; g) 172-band quyidagi tahrirda bayon etilsin: “172. Hujjatlar, buyumlar va elektron axborotni saqlovchi jismlarni olib qoʻyish hujjatlari va elektron axborotni saqlovchi jismlari olib qoʻyilayotgan shaxslar ishtirokida videotasvirga olish qurilmalaridan foydalanish vositasida amalga oshiriladi, bunday imkoniyat mavjud boʻlmaganda esa — xolislar ishtirokida amalga oshiriladi. Barcha olib qoʻyiladigan hujjatlar, buyumlar va elektron axborotni saqlovchi jismlar xolislarga hamda olib qoʻyishda ishtirok etuvchi boshqa shaxslarga koʻrsatiladi va zarur boʻlgan taqdirda olib qoʻyilgan joyda oʻraladi”. 15. Vazirlar Mahkamasining “Mahsulotlar (tovar va xizmatlar) yagona elektron milliy katalogini joriy etish, tadbirkorlik subyektlari oʻrtasida tuzilgan shartnomalarni elektron roʻyxatdan oʻtkazish va tovar-moddiy boyliklarni olish uchun ishonchnomalarni elektron rasmiylashtirish chora-tadbirlari toʻgʻrisida” 2021-yil 28-apreldagi 249-son qarorining 4-bandi quyidagi mazmundagi xatboshi bilan toʻldirilsin: “2023-yil 1-yanvardan mahsulotlarni sertifikatlash jarayonida mahsulotlar (tovar va xizmatlarning) identifikatsiya kodini (MXIK) majburiy aks ettirish tartibi joriy etilsin”. 17. Vazirlar Mahkamasining “Savdo va xizmat koʻrsatish sohasida jamoatchilik nazorati samaradorligini oshirishga doir qoʻshimcha chora-tadbirlar toʻgʻrisida” 2022-yil 12-maydagi 255-son qarorining 3-ilovasida: a) 10-bandining ikkinchi xatboshisidagi “sakkizinchi” soʻzi “yettinchi” soʻzi bilan almashtirilsin. 1. Vazirlar Mahkamasining “Isteʼmol tovarlari bilan ulgurji va chakana savdo qilishni tartibga solishga doir qoʻshimcha chora-tadbirlar toʻgʻrisida” 1999-yil 19-martdagi 125-son qarori (Oʻzbekiston Respublikasi QT, 1999-y., 3-son, 14-modda). 2. Vazirlar Mahkamasining “Buxoro va Fargʻona shaharlarida Oʻzbekiston Respublikasi Davlat soliq qoʻmitasining soliq kollejlarini tashkil etish toʻgʻrisida” 2000-yil 4-maydagi 178-son qarori. 3. Vazirlar Mahkamasining “Oʻzbekiston Respublikasi Hukumatining isteʼmol tovarlari olib kelish va sotish masalalari boʻyicha ayrim qarorlariga oʻzgartirish, qoʻshimchalar kiritish va ularning ayrimlarini oʻz kuchini yoʻqotgan deb hisoblash toʻgʻrisida” 2003-yil 16-oktabrdagi 446-son qaroriga 1-ilovaning 5-bandi. 4. Vazirlar Mahkamasining “Moliyalashtirishning markazlashtiril-gan manbalari hisobiga qurilgan foydalanishga topshirilayotgan obyektlarning muhandislik tarmoqlari va inshootlarini xizmat koʻrsatuvchi tashkilotlar balansiga berish tartibi toʻgʻrisidagi nizomni tasdiqlash haqida” 2004-yil 26-oktabrdagi 502-son qarorining 2-bandi. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2006-yil 22-maydagi 92-son qaroriga ilovaning 4-bandi. 6. Vazirlar Mahkamasining “Vazirlar Mahkamasining “Isteʼmol tovarlari bilan ulgurji va chakana savdo qilishni tartibga solishga doir qoʻshimcha chora-tadbirlar toʻgʻrisida” 1999-yil 19-martdagi 125-son qaroriga oʻzgartirish kiritish haqida” 2011-yil 27-apreldagi 119-son qarori. 7. Vazirlar Mahkamasining “Mikrofirmalar va kichik korxonalar tomonidan yagona ijtimoiy toʻlovni hisoblash va toʻlash tartibi toʻgʻrisida” 2015-yil 13-fevraldagi 26-son qarori. 9. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2019-yil 8-martdagi 201-son qaroriga ilovaning 2-bandi. 10. Vazirlar Mahkamasining “Paxta-toʻqimachilik ishlab chiqarishlarini yanada rivojlantirish chora-tadbirlari toʻgʻrisida” 2019-yil 18-martdagi 230-son qarorining 3-bandi. 11. Vazirlar Mahkamasining “Osiyo taraqqiyot banki ishtirokida “Meva-sabzavotchilik tarmogʻida qoʻshilgan qiymat zanjiri infratuzilmasini rivojlantirish” loyihasini amalga oshirish chora-tadbirlari toʻgʻrisida” 2019-yil 11-sentabrdagi 761-son qarorining 9-bandi. 12. Vazirlar Mahkamasining ““LUKOYL Oʻzbekiston Opereyting Kompani” MCHJ ishtirokida maktabgacha taʼlim tashkilotlarini tashkil etish chora-tadbirlari toʻgʻrisida” 2019-yil 3-oktabrdagi 839-son qarorining 11-bandi. 13. Vazirlar Mahkamasining “Onlayn nazorat-kassa mashinalari va virtual kassa tizimi qoʻllanilishini taʼminlash chora-tadbirlari toʻgʻrisida” 2019-yil 23-noyabrdagi 943-son qaroriga 5-ilovaning 2-bandi. 14. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2019-yil 28-dekabrdagi 1046-son qaroriga ilovaning 18 va 140-bandlari.